Η **Ελένη Δήμου** (πραγματικό όνομα: Ελένη Γκικοδήμου, 27 Δεκεμβρίου 1957-) είναι Ελληνίδα δημοφιλής τραγουδίστρια της ελαφράς, της λαϊκής και της νεο-ελαφράς μουσικής, με καλλιτεχνική ακμή κατά τη δεκαετία του 1980 και του 1990. Από το 2014 ανέλαβε Β' Αντιπρόεδρος του ΕΚΚΕ. Σήμερα ζει στην Παλλήνη. Είναι παντρεμένη με τον Άκη Γκολφίδη και έχουν έναν γιο.

Βιογραφία
---------

### Πρώτα χρόνια

Γεννήθηκε στην Αθήνα στις 27 Δεκεμβρίου 1957, με καταγωγή από την Βόρεια Ήπειρο από την πλευρά του πατέρα της, ενώ η μητέρα ήταν από την Μικρά Ασία. Η οικογένειά της ήταν φτωχή και λαϊκή, όμως αγαπούσαν το τραγούδι και τη μουσική. Ξεκίνησε την καριέρα της από το Ωδείο Αθηνών και έπειτα από μεσολάβηση του οικογενειακού φίλου Δημήτρη Χορν γνωρίστηκε με τον Μάνο Χατζιδάκι και έλαβε μέρος σε εκδήλωση του Τρίτου Προγράμματος στο Δημοτικό Θέατρο του Πειραιά, όπου τραγούδησε ανέκδοτα τραγούδια του Δημήτρη Λέκκα.

### Πορεία προς την επιτυχία

Ακολούθησε η υπογραφή συμβολαίου στη δισκογραφική εταιρεία MINOS. Το 1981 πήρε το Α΄ βραβείο του 20ού Φεστιβάλ Θεσσαλονίκης με το τραγούδι της Σάσας Μανέτα "Μια αγάπη σαν κι αυτή". 

Έχει στο ενεργητικό της πλήθος επιτυχημένων τηλεοπτικών και λοιπών εμφανίσεων. Ο δίσκος της "Κατά βάθος αλεπού" (1986) με τραγούδια του Λάκη Παπαδόπουλου ξεπέρασε σε πωλήσεις τα 80.000 αντίτυπα. Οι δίσκοι "Προσωπικά" (1988) με τραγούδια του Γιάννη Σπανού και "Δεν Πιστεύω" (1988), με την ομώνυμη επιτυχία σε στίχους και μουσική του Μιχάλη Ρακιντζή, ξεπέρασαν τα 100.000 αντίτυπα και έγινε πλατινένιοι. Οι δίσκοι "Αντιθέσεις" (1989), "Κανείς δεν είναι κανενός" (1990), "Μια ζωή δεν φτάνει" (1991) και "Η ζωή είναι γυναίκα" (1993) έγιναν χρυσοί. Ξεχωριστή είναι η συνεργασία της με το συνθέτη Τάκη Μπουγά (Ετοιμάζω ταξίδι, Ήσυχα κι ωραία, Φεύγεις κι έρχεσαι, Μίλα μου απλά) στους δίσκους: Μίλα μου απλά (1982), Α' και Β' Προβολή (1984), Αντιθέσεις (1989) και Απόψε όλα θα σ' τα πω (2009).

Άλλοι δίσκοι της: "Έχω φίλους" (1982), "Δεν πιστεύω" (1987), "Ο Μενούσης/Το χιόνι" (1989, maxi-single), "Πάθη" (1990, εκκλ. μουσική σε διασκευή Δ. Παπαποστόλου), "Φώτα παρακαλώ" (1990, τηλεοπτική μουσική), "Everybody needs a friend/You 're on" (1990, maxi-single με μουσική Τέρυ Σιγανού), "Η Ελένη των φεγγαριών" (1994), «Αθώες ενοχές» (1994), "Υπόθεση Καρδιάς" (1995, σε στίχους Τασούλας Θωμαΐδου), «Κι εγώ είμαι η Ελένη-26 Χρυσές επιτυχίες» (1995), «Άκου λοιπόν» (1996, ο 15ος δίσκος της, περιέχει τραγούδια του Γ. Σπανού) κ.λπ.

Είχε επίσης συμμετοχή στους δίσκους: "Μίλα μου απλά" (1982), "Μια ζωή στα Piano Bar" (1987), "Μωρό μου φάλτσο" (1987), "Απόψε λέω να μην κοιμηθούμε" (1987), "Ζωντανές ηχογραφήσεις" (1987), "Συνήθειες" (1990), "Με τσιγαράκι" (1991), "Ο κήπος στην ταράτσα" (1992, με τραγούδια του Τάσου Μπουρμά), "Το τραγούδι γυμνό" (1992), "Εφ' όλης της ύλης" (1993), "Νυχτερινό υστερόγραφο" (1993), "20 χρόνια θέατρο" (1994, δίσκος με τραγούδια του Σάκη Τσιλίκη, συμμετοχή σε 2), "Ντουέτα" (1994, του Κώστα Τουρνά), «Η Γλυκερία τραγουδάει Αντώνη Βαρδή» (1996), «Άνθη ευλαβείας» (1996, του Χρ. Νικολόπουλου), «Παράρτημα Α΄» (1996, παιδική μουσική του Δ. Σαββόπουλου) κ.λπ.

Δισκογραφία
-----------

* Έχω φίλους (1982)
* Α & Β Προβολή (1984)
* Κατά βάθος... Αλεπού (1986)
* Προσωπικά (1988)
* Δεν πιστεύω ‎(1988)
* Αντιθέσεις (1989)
* Κανείς δεν είναι κανενός (1990)
* Πάθη (1990)
* Μια ζωή δε φτάνει (1991)
* Ο κήπος στην ταράτσα (1992)
* Η ζωή είναι γυναίκα (1993)
* Αθώες ενοχές (1994)
* Η Ελένη των φεγγαριών (1994)
* Υπόθεση καρδιάς (1995)
* Άκου λοιπόν (1996)
* Πόρτο ρίσκο (1999)
* Στα δύσκολα σε θέλω ‎(2001)
* Τα 'χω βρει με τον εαυτό Μου ‎(2003)
* Ό,τι καιρό κι αν Κάνει (2006)

### Σινγκλς

* Πάρε πασά μου / Οι σταγόνες της αγάπης (1986)
* Μαύρο Τριαντάφυλλο / Κωνσταντίνος Γερμανός - συμμετέχει η Ελένη Δήμου (2019)

Εξωτερικοί σύνδεσμοι
--------------------

* Δισκογραφία στο discogs.

Παραπομπές
----------

1. 1 2 3  Αργυρώ Μποζώνη, Η Ελένη Δήμου αφηγείται τη ζωή της στη LifO, www.lifo.gr, 4 Ιουνίου 2015, ανακτήθηκε στις 11 Αυγούστου 2019.
2. ↑  Ελένη Δήμου: «Την ηλικία μου την λέω, τα κιλά μου όχι», Συνέντευξη της τραγουδίστριας στη Μυρτώ Λοβέρδου, bovary.gr, 19 Οκτωβρίου 2018, ανακτήθηκε στις 11 Αυγούστου 2019.
3. ↑  Το θρυλικό Φεστιβάλ Τραγουδιού Θεσσαλονίκης ‑ Όλοι οι νικητές του, e-radio.gr, 11 Σεπτεμβρίου 2016, ανακτήθηκε στις 11 Αυγούστου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 4324158792784939040002
* **ΕΒΕ**: 308508
* MusicBrainz: 05d58704-574d-4b38-82ac-07a96101b344

 |

 |